polyglot-tagger/wikipedia-language-snippets-filtered huggingface dataset:
ཀྱི་སྲས་སུ་རབ་བྱུང་བཞི་པའི་ཆུ་མོ་ཡོས་ལོ་སྟེ་སྤྱི་ལོ་༡༢༤༣ལ་སྐུ་འཁྲུངས། དགུང་ལོ་བཅུ་གསུམ་སྟེང་དབང་ཕྱུག་རྒྱལ་པོའི་མདུན་
ནས་རབ་ཏུ་བྱུང་། མཚན་གཞོན་ནུ་ཤེས་རབ་བྱ་བར་བཏགས། དེ་ཉིད་ལས་འདུལ་བ་ལ་སོགས་མདོ་སྔགས་ཀྱི་ཆོས་མང་དུ་གསན།
རྫོགས། སྡོམས་པ་གསུམ་གྱི་བླང་དོར་ལ་མཁས་པར་མཛད། བླ་མ་འཕགས་པ་ལས་ཀྱཻ་རྡོར་སོགས་གསང་སྔགས་ཀྱི་ཆོས་མང་དུ་
ཕེབས་ནས་བྲག་གི་མཁར་ལེན་སོགས་མཁར་ལེན་མང་དུ་མཛད་ཅིང་། ཆུ་སྐོར་བཙུགས། ཇོ་བོ་རིན་པོ་ཆེའི་སྐུ་ཚད་རང་བྱོན་མར་
ཅན་མང་དུ་བཞུགས། གཞན་ཡང་སྐུ་གསུང་ཐུགས་ཀྱི་རྟེན་དང་། གདན་ས་རིན་པོ་ཆེའི་ཆ་རྐྱེན་ནམ་མཁའ་མཛོད་ལ་མངའ་བརྙེས་
གདན་རབས་ཁྲི་འཛིན་བཅུ་པ་རིན་ཆེན་རྒྱལ་མཚན། གདན་རབས་ཁྲི་འཛིན་བཅུ་པ་རིན་ཆེན་རྒྱལ་མཚན་ཡིན་ཏེ། གོང་གི་གདན་རབས་དགུ་པའི་ཁྲི་འཛིན་སེངྒེ་དཔལ་གྱིས་གདན་ས་་ལོ་སུམ་ཅུ་མཛད་པའི་རྗེས་ཀྱི་རབ་བྱུང་དྲུག་པའི་མེ་ཕག་སྤྱི་ལོ་་ ༡༣༤༧ལོར་འབའ་རོམ་དགོན་གྱི་གདན་སའི་ཁྲིར་བཞུགས། ལོ་ལྔ་ལ་གདན་ས་བསྐྱངས། གདན་རབས་ཁྲི་འཛིན་བཅུ་གཅིག་ པ་ནམ་མཁའ་རྒྱལ་མཚན། གདན་རབས་ཁྲི་འཛིན་བཅུ་གཅིག་ པ་ནམ་མཁའ་རྒྱལ་མཚན་ནི་ཆུ་འབྲུག་སྤྱི་ལོ་༡༣༥༢ལོར་གདན་སར་་ཕེབས། ལོ་ཉེར་བདུན་ལ་གདན་ས་བསྐྱངས།
ཆོས་ཀྱི་བློ་གྲོས། ཚུལ་ཁྲིམས་རྒྱ་མཚོ། ཤཱཀྱ་དཔལ་ཏེ་ཀ་དྲུག་དང་། ཀ་བཞི་རུ་གྲགས་པ་རྣམས་བྱུང་ཞིང་། དེ་དག་གིས་འབའ་རོམ་པ་
དགའ་ལྡན་ཁྲི་ཐོག་དགུ་པ་སྟེ་གོང་དུ་ཁ་སྡེའི་ནང་ཁྲི་ཆེན་རིམ་བྱོན་གྱི་ནང་དུ་གཟིགས།
རྡོ་རྗེ་མི་འགྱུར་དཔལ་གྱི་ཡུམ།། སྐུ་མདོག་དཀར་མོ་གཞིན་ཚུལ་ཅན།། ཕྱག་གཡས་གསེར་གྱི་རྡོ་རྗེ་བསྣམས།། གཡོན་པས་ཚེ་ཡི་བུམ་པ་འཛིན།། བུམ་པའི་སྟེང་ན་དཔལ་བེ་དང་།། གཡུང་དྲུང་རིན་ཆེན་འཁྱིལ་པས་བརྒྱན།། ལྷབ་ལྷུབ་ན་བཟའི་རྒྱན་དང་བཅས།། སིལ་སྙན་རོལ་མོའི་སྒྲ་དང་བཅས།། རིན་ཆེན་དུ་མས་མཛེས་པར་བརྒྱན།། བཀྲ་ཤིས་ཚེ་ཡི་གཙོ་མོ་སྟེ།། ཆིབས་སུ་སེང་གེ་དཀར་མོ་ཆིབས།། གངས་དཀར་སྟོད་ན་བཞུགས་པ་མོ།། མཆོད་གཏོར་འདི་བཞེས་དངོས་གྲུབ་སྩོལ།།
ཚེ་རིང་མཆེད་ལྔ་ནི་རི་བོ་ཇོ་མོ་གླང་མའི་ཕྱོགས་བཞི་དབུས་བཅས་ཀྱི་རི་རྩེ་ལྔ་བོ་འདི་དག་ཡིན་ལ། རྗེ་བཙུན་མི་ལ་རས་པས་བཀའ་བསྒོ་དམ་བཞག་བྱས་པའི་འཕྲིན་ལས་ཀྱི་སྲུང་མ་གཙོ་བོ་ཞིག་ཡིན། ད་ལྟ་དིང་རི་རྫོང་ཁོངས་སུ་ཡོད། ལྷ་མོ་འདི་དག་སྔོན་ཡབ་ལྷོ་ལྷ་འཐེང་བོ་དང་། ཡུམ་འབྲང་ཡུམ་སྨན་གཅིག་མ་གཉིས་ལ་བུ་བདུན་དང་། བུ་མོ་ལྔ་འཁྲུངས་བའི་བུ་མོ་སྤུན་མཆེད་ལྔ་བོ་དེ་ཡིན་ནོ།།
ལྷ་མོ་མཐིང་གི་ཞལ་བཟང་མ།། རྡོ་རྗེ་ཁྲོས་མ་ཞེས་སུ་གྲགས།། སྐུ་མདོག་སྔོ་བསངས་འཚེར་བག་ཅན།། ཆིབས་སུ་རྐྱང་བུ་ཁ་དཀར་ཆིབས།། ཕྱག་གཡས་དངུལ་དཀར་མེ་ལོང་བསྣམས།། གཡོན་པས་ལྷ་ཡི་བ་དན་ཕྱར།། སྐུ་ལ་དར་དཀར་ན་བཟའ་གསོལ།། སིལ་སྙན་རོལ་མོའི་སྒྲ་དང་བཅས།། མཆོད་གཏོར་འདི་བཞེས་དངོས་གྲུབ་སྩོལ།། སྔ་གསལ་བདེན་མཐོང་པྲ་ཡི་དངོས་གྲུབ་སྩོལ།།
དེ་ནས་འཕན་ཡུལ་དུ་བྱོན་ནས། བླ་མ་ཡེ་ཤེས་སེངྒེ་ལ་ཚད་མ་རིག་རྒྱན་གསན་ཅིང༌། ཟླ་བ་གཉིས་སུ་བགྲོ་གླེང་ཐོག་གི་ཚལ་པར་གྱུར་ཏོ།། དེ་ནས་བཟུང་སྟེ། ཡར་ལུང༌། གྲ་ཐང༌། ལྷ་ས། བསམ་ཡས་ལ་སོགས་དབུས་ཀྱི་དགོན་སྡེར་བྱོན་ནས་སློབ་གཉེར་རྒྱ་ཆེན་པོ་མཛད་དོ།། དེ་ནས་གཙང་ལ་བྱོན་ནས་ས་སྐྱར་ཕེབས་ནས། འཇམ་དབྱངས་ཆོས་ཀྱི་རྒྱལ་མཚན་ལ་ཕར་ཚད་མངོན་གསུམ་གསན་པས་མཁས་པར་གྲགས་ཤིང༌། དེ་ནས་བྲག་རམ་ལ་མཁན་ཆེན་དཀོན་མཆོག་བཟང་པོའི་དྲུང་དུ་བྱོན་ནས་བསྙེན་རྫོགས་མཛད་ཅིང༌། འདུལ་བ་ལུང་སྡེ་བཞིའི་ཆོས་རྩེ་གཅིག་ཏུ་དྲིལ་ནས་གསན་པས། འདུལ་བའི་ཆོས་སྐོར་ལ་མངའ་བརྙེས་སོ།།
དེ་ནས་དགུང་ལོ་དོན་གཉིས་སུ་མེ་ཕོ་རྟའི་ཟླ་བ་ལྔ་བའི་ཚེས་བརྒྱད་ལ་ཞི་བར་གཤེགས་སོ།། དེའི་ཚེ་ནམ་མཁའ་ལ་སྒྲ་དང་རོལ་མོ་འཇའ་འོད་ཀྱིས་ཁྱབ་ཅིང་ས་གཡོས་སོ།། ཞག་ལྔར་སྐུ་ཡ་ཡོ་མེད་པར་འོད་གསལ་ངང་དུ་བཞུགས་ནས། དཀར་ཆ་སྟེང་དུ་དམར་པོ་འོག་ཏུ་བབ་པོ།། སྤུར་སྦྱངས་བའི་ཚེ་དུ་བ་འཇའ་འོད་དང་བཅས་པ་ནུབ་ཕྱོགས་སུ་འཕགས་ནས་སོང་ངོ༌།། མེ་ཏོག་གི་ཆར་ལག་མཐིལ་ཙམ་ལ་འདབ་མ་དཀར་པོ་ལ་ལྟེ་བ་དམར་པོ། འདབ་མ་དམར་པོ་ལ་ལྟེ་བ་དཀར་པོ་སོགས་ཀྱི་ཆར་བ་བབ། སྤུར་ཁང་གི་ཞལ་ཕྱེ་བས། མི་གཡོ་བ། མ་ཧཱ་མ་ཡ། དུས་འཁོར། ཨ་དང་དུང་དཀར་རིང་བསྲེལ་གྱི་ཕུང་བོར་གྱུར་ཏོ།།
ད་ནི་བྲམ་ཟེ་ཨརྱ་དྷེ་བའི་སྤྲུལ་པ་གྷ་རུང་བ་ལྷའི་རྒྱལ་མཚན་གྱི་འཁྲུངས་ཡུལ་ནི། སྡེ་ཐང་ངོ༌། ཡབ་ཡེ་ཤེས་བཟང༌། ཡུམ་དཔལ་བཙུན་མའི་སྲས་སུ་ས་མོ་ལུག་གི་ལོར་འཁྲུངས་སོ།། གཟུགས་མཛེས་པ། རིག་པ་རྣོ་བ། ལུས་ལ་དྲི་བཟང་མང་བར་གྱུར་ཏོ།། གྲུབ་ཐོབ་ཨ་ཙ་ལ་ན་ཐས་དེ་རིང་ན་སྡེ་ཐང་དུ་ཨརྱ་དྷེ་བ་བྱོན་ཡོད་གསུངས་པ་དང༌། དེ་ནས་དགུང་ལོ་ལྔར་ས་སྐྱོང་གི་ལོར། སྐུ་འབུམ་ཐང་དུ་བྱོན་ནས་བླ་མ་དོན་གྲུབ་དཔལ་ལ་རབ་ཏུ་བྱུང་སྟེ། མཚན་ནི་ལྷའི་རྒྱལ་མཚན་དཔལ་བཟང་པོ་ཞེས་བཏགས་སོ། ཀ་རི་ཀ་ལ་སོགས་གསན་ནས་ཚིག་དོན་མ་ལུས་པར་ཐུགས་སུ་ཆུད་དོ།།
དེ་ནས་ཐིག་ལེ་སྟེང་དང་དམར་ཆ་ཆུ་ལམ་ནས་ཅུང་ཟད་འབབ་པ་དང༌། གདུང་བསྒུལ་མ་ཐག་ས་གཡོས་སོ༎ སྤུར་ཁང་སྟེང་དུ་སྦྱངས་བའི་ཚེ་དུ་བ་འཇའ་འོད་བཅས་པ་གྲུ་འཛིན་གྱི་གནས་སུ་མངོན་པར་འཕགས་སོ།། སྤྲིན་མེད་ནམ་མཁའ་ལ་ཉིན་མོར་འཇའ་འོད་འཁྱིལ། མཚན་མོར་འོད་གསལ་རྫ་མ་ལྟ་བུས་ཁྱབ། ལྷ་ཡི་མེ་ཏོག་དཀར་དམར་ཆར་ཆེན་འཁྲིགས། རོལ་མོ་སྤོས་བཟང་མཆོད་སྤྲིན་ཀུན་ནས་གཡོ། གདུང་ཁང་ཞལ་ཕྱེ་དཔྲལ་བར་དུང་དཀར་དང༌། ཨུ་ཙར་རྱ་དང་གཏུམ་ཆུང་རྡོ་རྗེ་འཆང༌། རིང་བསྲེལ་ཁྱད་འཕགས་དཔག་མེད་བཞག་པ་རྣམས། དད་ལྡན་མཆོད་པའི་ཞིང་དུ་སོ་སོར་དྲངས།
དགུང་ལོ་བཅུ་དགུ་ཤིང་ཕོ་སྤྲེའི་ལོར་མཁན་ཆེན་བཟང་པོ་ལ་བསྙེན་རྫོགས་མཛད་དེ། དགེ་སློང་རྡོ་རྗེ་འཛིན་པར་གྱུར་ཏོ།། དེ་ནས་དགུང་ལོ་ཉི་ཤུར་འདུལ་བ་མདོ་རྩ་སོ་ཐར་གྱི་མདོ། ལམ་རིམ་ཞུས་སོ།། དབུས་ཁམས་སུ་ལུང་རིགས་ཀྱི་གྲྭ་སྐོར་མཛད། དེ་ནས་ས་སྐྱར་ཕེབས་ནས་འཇིགས་མེད་གྲགས་པའི་མདུན་དུ། སྒྲ་མཚམས་སྦྱོར་ལྔ་པ། སྙན་ངག་མེ་ལོང་སྡེབ་སྦྱོར་རིན་ཆེན་ཕྲེང་བ། ཀླུ་ཀུན་དུ་དགའ་བའི་ཟློས་གར། ཚད་མ་རྣམ་འགྲེལ། མངོན་པ་གོང་འོག མཛོད་ཀྱི་རང་འགྲེལ། འདུལ་བ། ཀརྨ་ཤ་རམ། བརྟག་གཉིས། གཤེད་དམར་ལ་སོགས་ཆོས་མང་དུ་གསན་ནོ།།
ད་ནི་འཕགས་པ་ཐོགས་མེད་ཀྱི་རྣམ་འཕྲུལ་ཆོས་རྗེ་རིན་ཚུལ་བའི་འཁྲུངས་ཡུལ་ནི་བྱང་རྫིང༌། ཡབ་ནི་ལྷ་བཟང༌། ཡུམ་ནི་ལྷ་བཙུན་གཉིས་ཀྱི་སྲས་སུ་ཤིང་མོ་བྱའི་ལོ་ལ་སྐུ་བལྟམས་སོ།། བལྟམས་མ་ཐག་ཏུ་ནམ་མཁའ་ལ་སྒྲ་འདི་ལྟར་གྲག་གོ། ལྷ་བཟང་བུ་ནི་ཐོག་མེད་དེ། །དེ་ལ་འབྲེལ་བ་གང་ཡོད་པ། །འཁོར་བའི་གནས་གྲོལ་ཡེ་ཤེས་ཐོབ། །མཆོག་རྙེད་ཞི་བའི་གནས་སུ་འགྲོ། །ཞེས་སོགས་དང་འཇའ་འོད་མེ་ཏོག་གི་ཆར་འབབ། དེ་ཡང་གཟུགས་བཟང་བ། གསུང་སྙན་པ། རིག་པ་གསལ་བ་གཅིག་བྱུང་ངོ༌།། ཡི་གེ་ཀློག་འདོན་པ་ཡང་མཁས་སོ།།
སྤུར་ཁང་ཞལ་ཕྱེ་བས། དཔྲལ་བར་འཇམ་དཔལ་ཡེ་ཤེས་སེམས་དཔའ། རྣ་ལྟག་གཉིས་ལ་སྒྲོལ་མ་དང་ཚེ་དཔག་མེད། སྤྱི་བོར་རྡོ་རྗེ་འཆང༌། དཔུང་པར་ཧཱུཾ་མཛད། དེ་དག་འབུར་དོད་སྐྱེ་མཆེད་གསལ་བར་བྱོན། དེ་ནས་བྱམས་པའི་ཐུགས། བདེན་པར་གསུངས་པའི་ལྗགས། རིང་དུ་གཟིགས་པའི་སྤྱན་ནོ།། ལྟག་པ་དང་ཕྱག་ངར་གསུམ་དུ་དུང་དཀར་རེ་རེར་རིང་བསྲེལ་རྐྱེན་ཐུབ་ཅན་དཔག་མེད་བྱོན་ནོ།། ཉིན་བྱེད་དཔལ་འཕྲོག་གསུང་གི་འོད་སྟོང་གིས། །
རང་ཉིད་དེ་བཞིན་གཤེགས་པའི་སྐུར་གྱུར་པའི་འོད་ཀྱིས་ཁམས་གསུམ་སྣང་བར་བྱས་པ་ལ་སོགས་དག་སྣང་དཔག་མེད་བྱུང་ངོ༌།། དེ་ནས་སེམས་འགྲེལ་སྐོར་གསུམ། ངེས་དོན་མདོ་བཅུ། ཡེ་ཤེས་སྤྱན་སྒྲུབ་ལ་སོགས་ལོ་དུ་མར་ཟབ་ཆོས་མང་དུ་ཞུས་སོ།། དེ་ནས་ཀུན་སྤངས་ཆོས་གྲགས་དཔལ་ལ། ཕར་ཚད་མངོན་འདུལ། རྒྱུད་འགྲེལ་ཚར་བདུན། སྦྱོར་དྲུག་དབང་དུ་མ་དབང་མདོར་བསྟན་ནཱ་རོ་པའི་འགྲེལ་བ། དོན་དམ་བསྙེན་པ་ལ་སོགས་མང་པོ་གསན་ནོ།།
ད་ནི་ལོ་ཙྪ་བ་རིན་ཆེན་བཟང་པོའི་རྣམ་འཕྲུལ་ཐང་པོ་ཆེ་བའི་འཁྲུངས་ཡུལ་ནི་གླིང་སྟོད་དོ།། ཡབ་ཚུལ་ཁྲིམས་རྒྱལ། ཡུམ་ལྷ་ཟ་འོད་ལྕམ་མོ།། ལྕགས་མོ་ལུག་གི་ལོར་སྐུ་བལྟམས་སོ།། སྒྲ་དང་འཇའ་འོད་མེ་ཏོག་གི་ཆར་བབ། གཟུགས་བཟང་བ། ཡན་ལག་མཛེས་པ། ཞབས་ལ་འཁོར་ལོའི་མཚན་པ། གསུང་སྙན་པས་ཡུལ་མི་ཐམས་ཅད་དེ་ལ་དགའ་བར་གྱུར་ཏོ༎ གང་མཐོང་བ་ཙམ་གྱིས་ནད་དང་དབུལ་བ་ཐམས་ཅད་མེད་པར་གྱུར་ཏོ།།
ད་ནི་འཇམ་དཔལ་གྱི་རྣམ་འཕྲུལ་ཆོས་རྗེ་ཉ་དབོན་པའི་འཁྲུངས་ཡུལ་ནི་ཉང་པའོ།། ཡབ་རྣམ་རྒྱལ་དང༌། ཡུམ་པདྨ་སྒྲོན་ནོ།། ཤིང་མོ་བྱའི་ལོ་ཐ་སྐར་ཟླ་བའི་ཚེས་བརྒྱད་ལ་སྐུ་འཁྲུངས་སོ།། འཁྲུངས་མ་ཐག་ཏུ་ནམ་མཁའ་ལ་ཨ་ར་པ་ཙ་ནའི་སྒྲ་སྒྲོག། ས་གཡོས་འཇའ་དང་རོལ་མོ་སྒྲོགས་ཤིང༌། དེ་ནས་བཟུང་སྟེ་ཡུལ་དུ་ལོ་ལེགས། དུས་འཁྲུག་ཆད། ནད་ཡམ་ཞི་བ་སོགས་ངོ་མཚར་དཔག་མེད་བྱུང་ངོ༌།།
ད་ནི་གསང་བའི་བདག་པོའི་རྣམ་འཕྲུལ། ཞིང་སྟོན་རྒྱ་བོ་ཞེས་བྱ་བ་ནི། ཡབ་ཆོས་རྒྱལ་དཔལ། ཡུམ་ཆོས་ཀྱི་སྒྲོལ་མ། འཁྲུངས་ཡུལ་ནི་སྐྱི་ཤོད། དེ་ཡང་ལྷུམས་སུ་ཞུགས་མ་ཐག་ཏུ་ཡུམ་གྱི་མཛེ་ནད་ཕྲོག་ཅིང༌། ལུས་མཛེས་ཤིང་སེམས་བདེ་བར་གྱུར་ཏོ།། ལྕགས་ཕོ་འབྲུག་གི་ལོ་ས་ཀའི་བཅོ་ལྔ་ལ་སྐུ་བལྟམས་སོ།། གཟུགས་མཛེས་པ། སྟོབས་ཆེ་བ། གསུང་སྙན་པ། རིགས་བཙུན་པ་བྱུང་ངོ༌།།
ད་ནི་འཇམ་དཔལ་གྱི་རྣམ་འཕྲུལ་ཆོས་རྗེ་སྨན་ཆུ་ཁ་བའི་འཁྲུངས་ཡུལ་ནི། སྐྱི་ཤོད་སྟོད་ལུང༌། ཡབ་ཞང་ཀུན་བཟང༌། ཡུམ་ལུ་གུ་འཛུམ་གྱི་སྲས་སུ་ས་ཕོ་སྟག་གི་ལོར་ངོ་མཚར་བའི་ལྟས་དང་བཅས་ཏེ་སྐུ་བསྟམས་སོ།། དེ་ཡང་སྐྱེ་གཟུགས་མཛེས་པ། རིག་གསལ་བ། ཤེས་རབ་ཆེ་བར་གྱུར་པ། དགུང་ལོ་ལྔ་ལ་ཟློས་གར་བཟོ་དང་སྒྱུ་རྩལ་ལ་མཁས་པར་གྱུར་ཏོ།།
དེ་ནས་འཕགས་པ་སའི་སྙིང་པོའི་སྤྲུལ་པ། ཕྱོགས་ལས་རྣམ་རྒྱལ་གྱི་འཁྲུངས་ཡུལ་ནི་མངའ་རིས། ཡབ་སྦྱིན་པ་དཔལ། ཡུམ་ཏིང་འཛིན་སྒྲོལ་མ་ཞེས་བྱ་བ་དབེན་པ་ཉམས་དགའ་བའི་ནགས་ཚལ་དུ་མེ་ཕོ་རྟའི་ལོ་ས་ག་ལ་སྐུ་བལྟམས་སོ།། དེའི་ཚེ་ན་བྱ་སྣ་ཚོགས་བས་བསུས་ནས་སྐད་སྙན་པ་སྒྲོགས་ཤིང་འཇའ་འོད་དང་ས་གཡོས་སོ།།
ན་མོ་གུ་རུ་ཀ་ཡ་རཏ་བྷཿ ཆོས་རྗེ་དཔལ་ལྡན་བླ་མ་ཀུན་མཁྱེན་ཡབ་སྲས་ཀྱི་རྣམ་ཐར་ངོ་མཚར་རབ་གསལ་ཞེས་བྱ་བ། སྤྲུལ་སྐུ་ཆེན་པོ་ཆོས་རྗེ་མཚུངས་མེད་ཡབ་སྲས་རྣམས་ལ་ཕྱག་འཚལ་ཞིང་སྐྱབས་སུ་མཆིའོ།། ཐུགས་བརྩེ་བ་ཆེན་པོས་དུས་ཀུན་རྗེས་སུ་བཟུང་དུ་གསོལ།
དེ་ནས་སེམས་འགྲེལ་སྐོར་གསུམ། གུར་བརྟག་སམ་གསུམ། བདེ་མཆོག་འབུམ་ལྔ༌། གསང་འདུས་སྒྱུ་ཏྲ། མངོན་པ་ཀུན་བཏུས། ཚད་མ་རྣམ་འགྲེལ་ལ་སོགས་ཟབ་མོ་བཀའ་ཆོས་ཐམསཅད་ཡང་དག་པར་ཞུས་སོ།། མཁས་པའི་སྐྱེས་བུ་དམ་པར་གྱུར་ཏོ།།
འདིར་མཉམ་མེད་ཆོས་རྗེ་ཀུན་མཁྱེན་ཡབ་སྲས་ཁྱད་འཕགས་བཅོ་ལྔའི་རྣམ་ཐར་དཔག་མེད་ཡོད་པ་ལས། སོར་སྟེང་གི་རྡུལ་ཙམ་ཞིག་བརྗོད་པ་ནི།
ཅེས་ཁམས་གསུམ་ཆོས་ཀྱི་རྒྱལ་པོའི་རྣམ་ཐར་ཕྱོགས་འགོ་སྨོས་པ་ཙམ་སྟེ་ལྔ་པའོ།། ༎
ཅེས་ལོ་ཙྪ་བ་ཆོས་ཀྱི་སྤྱན་ཅན་གྱི་རྣམ་ཐར་མདོར་བསྡུས་ཙམ་སྟེ་གསུམ་པའོ།། ༎
དེ་ནི སྒྲོམ་ངོས་ཀྱི་ཚད་གཞིའི་མཐུད་ཁ་ཞིག་ཡིན་ཏེ། མིང་གཞན་ལ ལ་ཟེར། ད་ལྟར་དར་ཁྱབ་ཆེ་བའི ༼ 4 4 ༽སོགས་ནི་ 775 ཀྱི་རིགས་གཏོགས་ཡིན་ལ། དེའི་ནང775མཚོན་དོན་ནི་མཐུད་ཁའི་སྟེང་གི་ཟངས་སྐུད་ཀྱི་གྲངས་ཀ་དེ་ཡིན། དེས་ན 775 མཐུད་ཁ་ནི་མིག་སྔར་འཛམ་གླིང་ཐོག་ཆེས་མཐོ་བའི་ལག་རྩལ་ཞིག་ཡིན་ཏེ། དེས་གཙོ་འཁོར་མཐུད་མཚམས་ཀྱི་ཟངས་སྐུད 775 སྟེང་དུ་ཐད་ཀར་བརྡ་འཕྲིན་སྐྱེལ་ཐུབ་པས་རྩིས་འཁོར་ཡོངས་ཀྱི་བྱེད་ནུས་དང་མགྱོགས་ཚད་ལ་སྔ་ན་མེད་པའི་ཁྱད་ཆོས་ལྡན། ༼གཤམ་གྱི་རི་མོ་ཀ་པ་ནི 775མཐུད་ཁའི་དཔེར་མཚོན་རི་མོའོ ༽
དེ་ཡང ཞེས་པ་ནི་རྩིས་འཁོར་གྱི་སྒུལ་བསྐྱོད་དང་དེའི་བྱེད་ནུས། འགྲོས་ཤུགས། རྩོད་ལས་བཅས་ཀྱི་ཆེས་མཐོ་རིམ་གྱི་སྲོག་སྙིང་དེར་གོ་སྟེ། གལ་སྲིད་རྩིས་འཁོར་གྱིས་ལས་ག་གེ་མོ་ཞིག་སྒྲུབ་ན ནི་དེའི་ཐོག་མའི་འགུལ་བསྐྱོད་ཀྱི་རྩོད་ལས་མཐོ་ཤོས་དེ་ཡིན། དེས་ན གྱི་གོ་དོན་ལ་སྤྱིར་བཏང་དུ་ངེས་གཏན་གྱི་ཚད་གཞི་ཞིག་མེད་དེ་དོན་དངོས ཞེས་པ་ནི༼ ༽ ཀྱི་བསྡུས་མིང་དང་། དེ་ལ་རྒྱ་སྐད་ཀྱིས ༼ ༽ ཟེར། དེས་ནགྱི་བཟང་ངན་ལ་བལྟ་དུས་དང་ཐོག་དེའི་བཟོ་རྩལ་དང་ཚོང་རྟགས་ལ་བལྟ་བ་ནི་ཆེས་ཡང་དག་གི་ཚད་གཞི་ཞིག་ཡིན་ཏེ། མིག་སྔར བཟོ་གྲྭ་ལ་ཆེས་ཡག་ཤོས་ཀྱི་ཀུང་ཟི་གཉིས་ཡོད།
ཀུང་ཟི་ནི1969 ལོར་ཨ་མེ་རི་ཁར་དབུ་བརྙེས་པའི་གློག་རྫས་བཟོ་གྲྭ་ཞིག་ཡིན། སྔོན་ཆད་ལྟར་ན་བཟོ་གྲྭ་འདིའི་ལག་རྩལ་དེ་ཙམ་ཡག་པོ་མེད་པས ཀུང་ཟི་དང་བསྡུར་ན་ཧ་ཅང་རྗེས་ལུས་ཡིན། ཡིན་ནའང་ལོ་ངོ་དུ་མའི་བརྩོན་ལེན་དང་འཕེལ་རྒྱས་ཀྱི་དབང་གིས་ད་ལྟ་ཀུང་ཟི་གཉིས་ཀྱི་ལག་རྩལ་གཅིག་མཚུངས་ཡིན་ལ། ཁྱད་པར་དུ ཀུང་ཟིའི་ཐོན་དངོས་དེ ཀུང་ཟི་ལས་རིན་གོང་དམའ་ཞིང་བཀོལ་རྒྱ་ཆེ་བས་ཚང་མས་དགའ་བསུ་བྱེད། དེས་ནཀུང་ཟིས་བཟོས་པའི ལ་གཙོ་བོ དང བཅས་རིགས་གཉིས་ཡོད་དེ། མིག་སྔར་ཆེས་དར་ཁྱབ་ཆེ་བ་ནི་སྲོག་གཉིས་རང་བཞིན་གྱི 642 ཞེས་པ་དེ་ཡིན་ནོ།
མཐུད་ཁ་ཞེས་པ་ནི་གཙོ་འཁོར་དང སྦྲེལ་མཐུད་བྱེད་པའི་མཚམས་དེར་གོ་ཞིང་། གཙོ་འཁོར་གྱི་གློག་སྐུད་སྦྲེལ་མཚམས་མི་གཅིག་པའི་དབང་གིས གྱི་མཐུད་ཁའང་མི་གཅིག་སྟེ། དེའི་བཟོ་དབྱིབས་དང་རྣམ་པ། ཡང་ན་མཐུད་ཁའི་ཁབ་ཀྱི་མང་ཉུང་སོགས་རང་གི་ཁྱད་ཆོས་ལྟར་ཡོད་རྐྱེན་གཙོ་འཁོར་ཡོད་ཚད་དང་མི་འཚམ། འོ་ན་མིག་སྔར་ཚོང་རྭའི་ཐོག་རྒྱུགས་ཆེ་བའི མཐུད་ཁ་ལ་གཙོ་བོ་རིགས་གང་དག་ཡོད་ཞེ་ན།
དབུ་མའི་ཟབ་གནད་སྙིང་པོར་དྲིལ་བའི་ལེགས་བཤད་ཀླུ་སྒྲུབ་དགོངས་རྒྱན་ཞེས་བྱ་བ་བཞུགས་སོ། །
ཁ་ མཐུན་ལུགས་དེ་ཡང་། རེས་འགའ་ནི་ལུང་ཙམ་ཞིག་ལ་ཐུག་ནས་མཐུན་པ་ཡོད། དཔེར་ན་ཁ་ཆེ་གཉིས་ཀྱིས་རྔ་མོང་གི་ཤ་ཟ་ཆོག་མི་ཆོག་ལ་རྩོད་པ་བྱས་པའི་མཐར། གོ་ར་ནང་དུ་རྔ་ཤ་ཟ་བའི་གནང་བ་ཐོག་པ་མཐོང་བའི་ཚེ་གཉིས་ཀ་ཡང་། དེ་ཟ་ཆོག་པའི་སྟེང་དུ་ཁ་མཐུན་པ་བཞིན་ནོ། །རེས་འགའ་ནི། རྩོད་མཁན་གཉིས་ཀྱི་རིགས་པ་ཞིག་ལ་ཐུག་ནས་གཉས་ཀ་ཁ་མཐུན་པ་ཡང་ཡོད་དེ། དཔེར་ན་ལ་ཕར་རྒྱབ་ན་མེ་ཡོད་མེད་རྩོད་པ་ན། ལའི་ཁར་དུ་བ་མཐོང་ནས་གཉིས་ཀ་ཁ་མཐུན་པ་ལྟ་བུ། གང་ལྟར་ཡང་གཉིས་ཀའི་དབང་པོ་མངོན་སུམ་དུ་མཐོང་བ་ན། རྩོད་པ་མེད་པར་ཁ་མཐུན་པ་ནི་སོ་སོའི་སྐྱེ་བོ་ཐམས་ཅད་ལ་ཡོད་དོ། །
དེས་ ན་རང་ཅག་གིས་ཡོད་མེས་ སྨྲས་པ་རྣམས་ནི་དོན་ལ་རང་རེའི་བློ་ངོ་ལ་འཆར་རྒྱུ་ཡོད་པའི་གྲས་རྣམས་ཡིན། མེད་པ་དང་མི་སྲིད་ཅེས་སྨྲས་པ་རྣམས་ནི་རང་ཅག་གི་བློ་ངོ་ལ་འཆར་མ་ཐུབ་པའི་གྲས་ རྣམས་ཡིན། ཡོད་མེད་གང་ཡང་མ་ཡིན་པའི་ཆོས་ཉིད་ཀྱང་སྔ་མའི་གྲས་མ་ཡིན་གྱི། ཕྱི་མའི་གྲས་ཡིན།
དེས་ ན་རང་ཅག་ཐོག་མ་མེད་པ་ནས་མ་རིག་པའི་སྨྱོ་ཆུ་བཏུང་བཏུང་བའི་སྨྱོན་པ་ཆེན་ པོ་གཅིག་གིས། ཡོད་མེད། ཡིན་མིན་ཐག་བཅད་པ་ལ་ཡིད་བརྟན་ཅི་ཡང་མེད་ཅིང་། སྨྱོན་པ་དེ་འདྲ་བརྒྱ་སྟོང་ཁྲི་འབུམ་ཁ་མཐུན་ཀྱང་ཁུངས་བཙན་དུ་འགྲོ་རྒྱུ་ཅི་ ཡང་མེད།
གལ་ཏེ་མི་མང་ཁ་མཐུན་པ་ཙམ་གྱིས་མི་ཆོག་གིས། ཚད་མའི་སྒོ་ནས་ཐག་གཅོད་དགོས་སོ་ཞེ་ན། འོ་ན་ཚད་མ་བྱ་བ་ཅི་འདྲ་ཞིག་ཡོད། མིག་གིས་ཅེ་རེ་མཐོང་བའི་ཀ་བ་འདི་ཚད་མས་གྲུབ་པ་དང་དེ་ལྟར་མཐོང་བའི་བློ་དེ་ ཚད་མ་ཨེ་ཡིན། ཡིན་ན་བློ་དེ་མི་བསླུ་བ་ཇི་ལྟར་ཐག་གཅོད་དགོས། ཀ་བ་ཡོད་མེད་ཐག་མ་ཆོད་བར་དུ་བློ་འདི་ཚད་མ་ཡིན་མིན་མི་ཤེས། བློ་འདི་ཚད་མ་ཡིན་མིན་ཐག་མ་ཆོད་བར་དུ་ཀ་བ་ཡོད་མེད་མི་ཤེས་པས། ནམ་ཞིག་ན་ཐག་ཆོད།
ཀ་ བ་ཡོད་པའི་རྒྱུ་མཚན་མིག་གིས་མཐོང་རྒྱུ་ཡོད། ལག་པས་རེག་རྒྱུ་ཡོད། གྲོགས་ཀྱིས་བལྟས་ན་ཡང་མཐོང་རྒྱུ་ཡོད་པའི་རྒྱུ་མཚན་འདི་ཡིན་སྙམ་ན། སྔར་སྨོས་པ་ལྟར་མིག་དང་ལག་པ་གཉིས་ཁ་མཐུན། དེའི་སྟེང་དུ་གྲོགས་པོ་ཡང་ཁ་མཐུན་པས་ཐག་བཅད་པར་འདུག་མོད། དེ་འདྲ་ལ་ཡིད་བརྟན་ཅི་ཞིག་ཡོད། གལ་ཏེ་མིག་འཁྲུལ་སྲིད་ན། དེའི་སྟེང་དུ་ལག་པ་དང་། གྲོགས་པོ་གཉིས་འཁྲུལ་མི་སྲིད་པའི་རྒྱུ་མཚན་ཅི་ཞིག་ཡོད། མཁྲིས་ནད་ཅན་གཉིས་ཀྱིས་དུང་སེར་པོ་མིག་གིས་མཐོང་རྒྱུ་ཡོད། ལག་པས་རེག་རྒྱུའང་ཡོད། གཉིས་ཀ་སེར་པོ་ཡིན་པ་ལ་ཁ་ཡང་མཐུན་མོད། དོན་ལ་ཐམས་ཅད་ནོར་བ་མ་ཡིན་ནམ།
དེས་ ན། ཡོད་མེད་ཡིན་མིན་གྱི་རྣམ་གཞག་བརྒྱ་ཕྲག་དུ་མ་བྱས་ཏེ་འདི་རྣམས་ཐག་གཅོད་མཁན་ང་ མིན་གྱི། སངས་རྒྱས་ཡིན། ཀླུ་སྒྲུབ་ཡིན། ཤིང་རྟ་ཆེན་པོ་ཡིན་སོགས་གཏམ་རྫིགས་པོ་སྣ་ཚོགས་སྨྲ་མོད་མཐར་གཏུག་ཚེ། སངས་རྒྱས། ཀླུ་སྒྲུབ། ཤིང་རྟ་ཆེན་པོ་སོགས་རང་གི་བློ་འདི་ཙམ་གྱིས་ཐག་བཅད་པར་འདུག་ཅིང་། རང་བློ་འཁྲུལ་བ་མེད་པ་མཁས་པ་སུས་ཀྱང་ཁས་མི་ལེན་པས། ད་ནི་ཐམས་ཅད་ཀྱི་རྩ་བ་རུལ་པ་མ་ཡིན་ནམ།
དེས་ ན་འཁོར་བའི་ཡུལ་འདིར་ ཇི་སྲིད་གནས་པ་དེ་སྲིད་དུ་ཐག་བཅད་ཚད་ཐམས་ཅད་ཡིད་བརྟན་མེད་པའི་བློ་འདི་ལ་ ཡིད་བརྟན་བྱས་ནས་ཐག་གཅོད་པ་ཙམ་ལས་ཐབས་གཞན་ཅི་ཡང་མེད་པ་བདེན་མོད་ཀྱི། འདི་ཙམ་ཞིག་གིས་ཆོས་ཉིད་མཐར་ཐུག་གི་ངོ་བོ་དང་། འཇིག་རྟེན་ལས་འདས་པའི་ཆོས་བསམ་ལས་འདས་པ་མིང་དང་བྲལ་བ་ཐམས་ཅད་ལ་རེ་རེ་བཞིན་ བསམ་བློ་བཏང་ཚུལ་རེ་བཟོས། མིང་རེ་རེ་བཏགས་ནས་ཐག་གཅོད་པ་ཧ་ཅང་མ་ཐལ་ལམ།
དེས་ ན་ཀུན་རྫོབ་ཀྱི་ཆོས་རྫུན་གྱི་རང་བཞིན་ཅན་འདི་དག་ནི་རྫུན་གྱི་འབྱུང་གནས་སུ་ གྱུར་པའི་རང་བློ་འདིས་ཐག་གཅོད་པ་ཙམ་ཞིག་ལས་འོས་མེད་པ་ཐོག་ཏུ་བབ་མོད། དོན་དམ་པའི་བདེན་པ་འཚོལ་བ་ལ་སྙིང་ནས་བརྩོན་པ་དག་གིས་ནི། རྫུན་མཁན་གྱི་སེམས་འདི་ཐག་རིང་པོ་ལ་མི་སླེབས་པ་འདི་ཐོག་མར་ཤེས་དགོས་ལགས།
མདོར་ ན་རང་ཅག་གི་བློ་འདི་འཁྲུལ་པ་མེད་པ་དང་། བསླུ་བ་མེད་པའི་རྒྱུ་མཚན་མཐར་ཐུག་ཞིག་སྟོན་རྒྱུ་ཡོད་ན་འཁྲུལ་མེད། བསླུ་མེད་གཞན་མང་པོ་ཞིག་ཀྱང་འཇོག་ནུས་མོད། རང་བློ་འཁྲུལ་བ་མེད་པའི་རྒྱུ་མཚན་ནི་ཨུ་ཚུགས་དང་། ཡུས་ཆེ་ཙམ་ལས་མེད་ཅིང་། ཟླ་བས་འཇུག་འགྲེལ་དུ། གང་གི་ཕྱིར། བདེན་པ་ཡིན་པ་དེའི་ཕྱིར་བདེན་པ་ཡིན་ནོ། །ཞེས་སྨྲ་བ་དེ་ཙམ་ཞིག་གིས་བདེན་པར་མི་འགྱུར་ལ། གསུངས་པ་བཞིན། མ་འཁྲུལ་བ་ཡིན་པའི་རྒྱུ་མཚན་གྱིས་མ་འཁྲུལ་བ་ཡིན་ཞེས་ཨུ་ཚུགས་གང་ཆེ་བྱས་ཀྱང་ མ་འཁྲུལ་བར་ག་ལ་འགྱུར།
བླུན་ པོ་ཕལ་པའི་བློ་འཁྲུལ་པ་ནི་སྨོས་ཅི་དགོས། བཙུན་པ་སངས་རྒྱས་དབྱངས་ཀྱིས་ཕྱི་དོན་བདེན་གྲུབ་ཏུ་ཐག་བཅད་པ་དེ་ཡང་སློབ་ དཔོན་ཐོགས་མེད་ཀྱིས་རྫུན་དུ་བཏང་། སླར་ཡང་ཐོགས་མེད་རང་གིས་ཀུན་བརྟགས་བདེན་མེད་དང་། གཞན་དབང་བདེན་གྲུབ་ཏུ་ཐག་བཅད་པ་དེ་ཡང་། དབུ་མའི་སློབ་དཔོན་དག་གིས་རྫུན་གྱི་ཁོངས་སུ་བཏང་བས་མཁས་པ་དེ་ཚོའི་བློ་ལ་ཡང་ ཡིད་བརྟན་མེད་ན་སུའི་བློ་ལ་ཡིད་བརྟན་ཡོད།
འོ་ན་གང་ལའང་ཡིད་བརྟན་མེད་ན་ཅི་ཞིག་བྱེད་དགོས་ཟེར་ན། སྔར་སྨོས་པ་བཞིན་འཇིག་རྟེན་འདིར་ཇི་སྲིད་གནས་པ་དེ་སྲིད་དུ་རྫུན་ལ་ཡིད་ཆེས། རྫུན་ལ་བློ་གཏད། རྫུན་གྱི་སྟེང་དུ་རྣམ་གཞག་སྣ་ཚོགས་བྱེད་ནས་སྡོད་པ་ལས་གཞན་ཅི་བྱེད།
རང་ ཅག་གི་དབང་པོའི་ཚད་མ་འདི་དག་གིས་ས་རྒྱ་མི་ཆོད་པ་ནི། བཅོམ་ལྡན་འདས་ཉིད་ཀྱིས་ཀྱང་གསལ་བར་གསུངས་ཏེ། ཇི་སྐད་དུ། ཏིང་འཛིན་རྒྱལ་པོ་ལས། མིག་དང་རྣ་བ་སྣ་ཡང་ཚད་མ་མིན། །ལྕེ་དང་ལུས་དང་ཡིད་ཀྱང་ཚད་མ་མིན། །གལ་ཏེ་དབང་པོ་འདི་དག་ཚད་ཡིན་ན། །འཕགས་པའི་ལམ་གྱི་སུ་ལ་ཅི་ཞིག་བྱ། །ཞེས་གསུངས་པ་ལྟ་བུའོ། །
དེས་ ན་འདི་ཐམས་ཅད་རང་ཅག་སོ་སོའི་སྐྱེ་བོའི་བསམ་བློ་བཏང་ཚུལ་ཙམ་ཡིན་གྱི། སངས་རྒྱས་རང་གི་སྤྱོད་ཡུལ་དངོས་མ་དེ་ཚོ་ནི། སློབ་དཔོན་ཟླ་བས། འོན་ཀྱང་ཁྱོད་ཀྱི་གསང་བ་འདི་ནི་བསྙད་བགྱི་མ་ལགས་སོ། །གསུངས་པ་ལྟར་རང་ཅག་གི་མདུན་དུ་སྨྲ་མི་འོས་པའམ། སྨྲས་ཀྱང་གོ་རྒྱུ་མེད་པ་ཞིག་ཡིན་ངེས།
གལ་ ཏེ་སངས་རྒྱས་ཀྱི་གསང་བ་བསམ་གྱིས་མི་ཁྱབ་པའི་ཕྱོགས་ལ་དད་པ་ཕྲན་ཙམ་ཡོད་ན། སངས་རྒྱས་ཀྱིས་བསྐལ་པ་སྐད་ཅིག་དང་རྡུལ་ཕྲ་རབ་འཇིག་རྟེན་དང་མཉམ་པར་མཛད་པ་ འདི་ཀུན་ལ་ཡིད་ཆེས་ཅུང་ཟད་དགོས།
རང་ ཅག་གི་རྣམ་པར་རྟོག་པ་ལ། ཡོད་མེད། ཡིན་མིན། ཆེ་ཆུང་། བཟང་ངན་ལ་སོགས་པ་ཐམས་ཅད་ཀྱང་ཕན་ཚུན་འགལ་བ་ཤ་སྟག་ཡིན་པས་ཕྲ་རབ་གྱི་ནང་དུ་ འཇིག་རྟེན་ཤོང་བ་མེད་པ་དེ། ཚད་མའི་མིང་བཏགས་པའི་རང་ཅག་གི་རྣམ་རྟོག་འདི་ཉིད་ཀྱིས་སྤྲུལ་པའི་རྫུ་འཕྲུལ་ ཆེན་པོ་ཞིག་ཡིན། དེས་ན་རྫུ་འཕྲུལ་ངོ་ཐོག་སྟོན་མཁན་རང་རེ་ཡིན་གྱི། སངས་རྒྱས་མིན་པར་གོ་དགོས།
འཇུག་ པའི་མཛད་བྱང་དུ། སློབ་དཔོན་ཟླ་བ་གྲགས་པས། རི་མོའི་བ་ལས་འོ་མ་བཞོས་པས་བདེན་པར་ཞེན་པ་བཟློག་པར་མཛད་པ་སོགས་གསུངས་ལ། གལ་ཏེ་སྣང་བ་འདི་ཚད་གྲུབ་ཡིན་ན། རི་མོའི་བ་ལ་རྒྱུ་མ་དང་། གློ་བ། ནུ་མ་སོགས་མི་སྲིད་པས། དེ་འདྲ་ལས་འོ་མ་དངོས་ཞིག་བཞོ་རྒྱུ་ཡོད་ན་ཟླ་བ་གྲགས་པས་རྟེན་འབྲེལ་ལ་སྐུར་པ་ ཆེན་པོ་བཏབ་པ་ཡིན་གྱི། བདེན་གྲུབ་བཟློག་པ་ག་ལ་ཡིན།
དེས་ ན་བོད་སྔ་མ་དང་། སངས་རྒྱས་གཉིས་ཀ་འགོག་ན་ཡང་མཉམ་དུ་ཁོག་ཅིག འཇོག་ན་ཡང་མཉམ་དུ་ཞོག་ཅིག མི་ཁ་སྡང་མི་སྡང་ལ་འཇིགས་ནས་ལྕེ་སྣ་ཚོགས་སུ་བསྒྱུར་ཏེ་མགོ་སྐོར་སྣ་ཚོགས་མི་ གཏོང་བར་ཞུ།
ཁོང་ ཚོའི་ལུགས་ལྟར་ན། ནམ་རྒྱུན་གྱི་རང་རེའི་རྒྱུད་ཀྱི་ངའོ་སྙམ་པའི་བློ་འདི་ཡང་བདག་འཛིན་མིན་པས་ འགོག་མི་ཆོག དེས་ན་ངར་འཛིན་ལྷན་སྐྱེས་ངོས་འཛིན་ཚུལ་ཡང་། དཔེར་ན། མི་གཅིག་གིས། ཁྱོད་རྐུན་མ་ཡིན་ནོ་ཞེས་བརྗོད་ཚེ་ང་རྐུན་མ་ག་ལ་ཡིན་ཞེས། ང་ཧྲང་ངེ་བ་ཞིག་འཆར་བ་དེ་ངར་འཛིན་ལྷན་སྐྱེས་ཡིན་ཟེར།
གལ་ཏེ་ནམ་ རྒྱུན་གྱི་ངའོ་སྙམ་པའི་བློ་འདི་ཚད་མ་ཡིན་ན། རྐུན་མ་ཡིན་ནོ་ཞེས་བརྗོད་ཚེ། ངའོ་སྙམ་པའི་བློ་སྐྱེས་པ་དེ་ཡང་། ཚད་མ་ཤུགས་ཆེ་རུ་སོང་བ་ཙམ་ཡིན་གྱི། བདེན་འཛིན་དུ་འགྲོ་དོན་ག་ལ་ཡོད།
གལ་ཏེ་བདེན་འཛིན་ཡིན་ན། མི་གཅིག་གིས། སངས་རྒྱས་ནི་སྐྱབས་གནས་མ་ཡིན་ཞེས་བརྗོད་ཚེ། སྐྱབས་གནས་ག་ལ་མིན་སྙམ་པའི་བློ་དེ་ཡང་བདེན་འཛིན་ཅིའི་ཕྱིར་མིན།
དེ་བཞིན་འདི་བུམ་པ་མིན་ཞེས་བརྗོད་ཚེ། བུམ་པ་མིན་ན་གཞན་ཅི་ཡིན། བུམ་པ་ཡིན་པར་ཐག་ཆོད་སྙམ་པའི་བློ་དེ་ཡང་། བུམ་པའི་བདེན་འཛིན་ཡིན་གྱི་ཚད་མ་ག་ལ་ཡིན། དེས་ན་ཁོང་ཅག་གི་ལུགས་ལྟར་ན། བློ་ཤུགས་ཆུང་བ་རྣམས་ཚད་མ་དང་། བློ་དེ་ག་རང་ཤུགས་ཆེ་རུ་སོང་ཚེ་རླུང་ལོག་པ་བཞིན་བདེན་འཛིན་དུ་འགྲོ་བར་འདུག་ པས་ཡ་མཚན།
ལྟ་བ་རྟོགས་པ་ལ་དགག་བྱ་ངོས་ཟིན་པ་གལ་ཆེ་ཞེས་ཀུན་གྱི་ཁ་ལ་རླུང་ལྟར་གྲགས་པ་ འདི་བདེན་ན། རྗེ་བླ་མ་རང་གི་ཞལ་ནས། སྟོང་ཉིད་མ་རྟོགས་བར་དུ། ཡོད་པ་ཙམ་དང་། བདེན་པར་ཡོད་པའི་ཁྱད་པར་ནམ་ཡང་ཕྱེ་མི་སྲིད་ཅིང་། དེ་བཞིན་བདེན་པར་མེད་པ་དང་། མེད་པ་ཙམ་གྱི་ཁྱད་པར་ཡང་འབྱེད་མི་ནུས་ཞེས་གསུངས་ཤིང་། ཐལ་རང་ལ་ཆོས་ཅན་མཐུན་སྣང་བ་མེད་པའི་རྒྱུ་མཚན་མཐར་ཐུག་ཀྱང་དེ་ཡིན་པར་གསུངས་ པས། ལྟ་བ་མ་རྟོགས་གོང་དུ་བདེན་གྲུབ་ཟུར་དུ་ངོས་ཟིན་པ་ག་ལ་སྲིད། དེས་ན་དགག་བྱ་ངོས་འཛིན་ཁུལ་བྱས་པ་དེ་ལ་ཡིད་རྟོག་ག་ལ་ཡོད།
ཡང་ འགའ་ཞིག་གིས་བུམ་པ་ཡོད་དོ་སྙམ་པའི་བློ་ཚད་མ་སྐྱེས་པ་ན། དེ་དང་དུས་མཉམ་དུ་བུམ་པ་བདེན་གྲུབ་ཏུ་ཡོད་སྙམ་པའི་བདེན་འཛིན་ཞིག་ཀྱང་སྐྱེས་ མོད་ཀྱི། སོ་སོར་ངོས་ཟིན་པ་དཀའ་སོགས་ཟེར།
འོ་ ན་ཚད་མ་བྱ་བ་སངས་རྒྱས་འཐོབ་བྱེད་ཀྱི་རྒྱུ་གཙོ་བོ་དེ་དང་། བདེན་འཛིན་བྱ་བ་ཉེས་པ་ཀུན་གྱི་རྩ་བ་དེ་གཉིས། གཅིག་ལ་གཅིག་འདྲ་ཆེ་པའི་རྒྱུ་མཚན་གྱིས་སོ་སོར་ངོས་མི་ཟིན་པ་ཡ་མཚན་ཆེ། དེ་གཉིས་གཅིག་སླེབས་པ་ལ་གཅིག་ངེས་པར་སླེབས་ན། འགོག་ན་ཡང་མཉམ་དུ་དགག་དགོས་ཀྱི། ཟུར་དུ་ཕྱེ་ག་ལ་ནུས།
ནམ་ ལངས་སོ་སྙམ་པའི་བློ་དེ་ཡང་ཚད་མ་ཡིན། སྐེ་རགས་བཅིང་ངོ་སྙམ་པའི་བློ་དེ་ཡང་ཚད་མ་ཡིན། དེ་བཞིན་ཇ་འཐུང་། རྩ་མ་པ་ཟ་སོགས་ཀྱི་བློ་ཐམས་ཅད་ཚད་མ་རྐྱང་པ་ཡིན་ན། ཉིན་གང་པོའི་བློ་ཐམས་ཅད་ཀྱི་ནང་ན་འགོག་རྒྱུ་གཅིག་ཀྱང་མི་འདུག་པས། བདེན་འཛིན་ཟེར་བའི་དགག་བྱ་དེ་གང་དུས་སྐྱེ་བ་ཡིན། ཐོག་མ་མེད་པ་ནས་གོམས་པའི་བདེན་འཛིན་གྱི་བློ་དེ་ཉིན་རེ་ལ་ལན་རེ་གཉིས་ལས་ལྷག་ མིས་སྐྱེ་ན་ཤིན་ཏུ་ངོ་མཚར།
འགའ་ ཞིག་གིས། བུམ་པ། ཀ་བ་སོགས་རིགས་པས་དགག་ན་ཐམས་ཅད་མེད་པར་ལྟ་པའི་ཆད་ལྟ་སྐྱེ་སྙམ་ནས་འཇིགས་པ་ ནི་དོན་མེད་པའི་སེམས་ཁྲལ་ཏེ། མདུན་ན་མཐོང་བཞིན་པའི་བུམ་པ་འདི་གཏན་ནས་མེད་དོ་སྙམ་པའི་ཆད་ལྟ་ཞིག་སོ་སྐྱེ་ རང་ག་བ་ལ་སྐྱེ་བར་ག་ལ་སྲིད།
གལ་ ཏེ་དེ་འདྲའི་བློ་ཞིག་སྐྱེས་ན་བུམ་པ་མཐོང་རྒྱུ་ཡོད། རེག་རྒྱུ་ཡོད་པ་དངོས་སུ་ཤེས་པས། བུམ་པ་འདི་ང་ལ་སྣང་རྒྱུ་འདུག་ཀྱང་། སྣང་བཞིན་དུ་གཏན་ནས་མེད་དོ་སྙམ་པའི་བློ་རང་ཤུགས་ཀྱིས་སྐྱེས་པས། བློ་དེ་འདྲ་ནི་སྣང་ལ་སྣང་བ་ལྟར་དུ་མེད་པར་འཛིན་པའི་སྣང་སྟོང་གཉིས་ཚོགས་ཀྱི་ དབུ་མའི་ལྟ་བ་དེ་ཡིན་གྱི། ཆད་ལྟ་ག་ལ་ཡིན།
མདོར་ ན་བུམ་པ་གཏན་ནས་མེད་སྙམ་པ་དང་། མིག་གིས་མངོན་སུམ་དུ་མཐོང་བའི་ཚེ། སྒྱུ་མ་ལྟ་བུའི་བློ་ངང་ངམ་ཤུགས་ཀྱིས་སྐྱེས་པས། ཆད་ལྟར་ལྷུང་བའི་ཉེན་ཅི་ཞིག་ཡོད།
དོན་ ལ་ཆོས་ལ་མོས་པ་ཡོད་ན་བསམ་གྱིས་མི་ཁྱབ་པའི་གནས་ལ་མོས་པ་ཡོད་དགོས་ལ། བསམ་བློས་དྲན་མ་ནུས་པའམ་དཔྱད་མ་ནུས་པ་ཐམས་ཅད་མེད་དོ་ཞེས་སྨྲ་བ་ནི། ཁོ་བོས། མ་མཐོང་ཕྱིར་ན་མེད་པ་མིན། །བྱ་བའི་དགག་ཡུལ་གྱི་ཆད་ལྟ་དེ་དང་ཕྱོགས་མཐུན་པར་སེམས།
མེ་མེད་པ་དུ་བ་ཡོད་ན་ཚད་མས་གྲུབ་དགོས། དེས་ན་མིག་གིས་མཐོང་དགོས། དེ་ན་ངའི་མིག་གིས་མཐོང་དགོས། དེ་འདྲ་ནམ་ཡང་མཐོང་མ་མྱོང་བ་དེའི་ཕྱིར་མེ་ཡོད་ལ་དུ་ཡོད་ཀྱིས་ཁྱབ་པ་གྲུབ་བོ་ བྱ་བའི་རིགས་པ་འདི་རྣམས་དོན་ལ་ཤེས་བྱའི་གནས་ལུགས་ཀུན་ཏུ་བཟང་པོའི་སྣང་བ་ དཀར་དམར་འོད་ཟེར་འབུམ་དུ་འཕརོ་བའི་བདེ་སྡུག་བཟང་ངན་གྱི་རྣམ་འགྱུར་སྟོང་དུ་ བཏོན་པ་དེ་ཉིད་རིགས་པའི་བུ་ག་ཆུང་ངུ་གཅིག་གི་ནང་དུ་བཙུད་ནས་དཔྱད་པ་བཡེད་ པའི་ལུགས་སུ་སྣང་།
མདོར་ ན་བློའི་ཁྱད་པར་གོང་མ་རྣམས་ཀྱིས་འོག་མ་རྣམས་ལ་མི་གནོད་པར་བཤད་པའི་ ལུགས་འདི་ལྟར་ན་མཐོང་སྤང་ཉོན་མོངས་རྣམས་མཐོང་སྤང་ཉོན་མོངས་རྣམས་མཐོང་ལམ་ གྱིས་གཞོམ་ནུས་པ་དང་། སྒོམ་སྤང་ས་དགུའི་སྤང་བྱ་རྣམས་གཉེན་པོས་འཇོམས་ནུས་པ་འདི་དག་ལ་ཡང་གོ་བ་རྣལ་ མ་སྐྱེ་བའི་སྐབས་མེད་ལ། བྱེ་བྲག་སྨྲ་བའི་ལྟ་གྲུབ་ཐུན་མོང་མ་ཡིན་པ་རྣམས་ཀྱང་མདོ་སྡེ་པས་མ་རྙེད་པ་ཙམ་ ཡིན་གྱི་མེད་པར་རྙེད་པ་མིན། སེམས་ཙམ་པའི་ཀུན་གཞི་དེ་ཡང་དབུ་མ་པས་མ་རྙེད་པ་ཙམ་ཡིན་གྱི། མེད་པར་རྙེད་པ་མིན་སོགས་ཀྱི་རྣམ་གཞག་ཅི་འདོད་འདོད་དུ་བཞག་ཆོག་པར་ཟད་དོ། །
བཟའ་ བཏུང་ལ་བརྟེན་ནས་ཆགས་སྡང་སྐྱེ་བ་དག་བཟའ་བཏུང་བདེན་གྲུབ་ཏུ་ཞེན་པའི་བློ་ལ་ བརྟེན་ནས་ཆགས་སྡང་སྐྱེ་བ་གཏོགས་ཆགས་སྡང་འབྱུང་བའི་གནས་མེད་ལ། ཀུན་རྫོབ་ཏུ་ཡོད་བྱ་བ་དེ་བདེན་འཛིན་གྱི་ངོར་ཡོད་པ་བྱ་བ་ཙམ་ལ་མི་བྱ་བར། དེ་ལས་གཞན་པའི་བློ་གཙང་མ། ཡང་དག་པ། ཐ་སྙད་པའི་ཤེས་པ་ཀུན་རྫོབ་པའི་རིགས་པ་བྱ་བ་སངས་རྒྱས་བཅོམ་ལྡན་འདས་ཀྱི་ཐུགས་ རྒྱུད་ནའང་ཡོད་པ་ཞིག་ཏུ་བྱེད་པ་འདི་ཐོག་མ་མེད་པའི་མ་རིག་པས་གང་འཐད་པར་བཟུང་ བ་འདི་དག་འཐད་པ་དང་། མི་འཐད་པར་བཟུང་བ་འདི་དག་མི་འཐད་པ་ཞིག་ལྟ་བའི་སྙིང་པོ་དེ་ལ་བཅོལ་བར་སྣང་ ངོ་། །
མདོར་ ན་རང་ཅག་སྐྱོན་ཐམས་ཅད་ཀྱི་གཙོ་བོ་གཅིག་ནི། ཀུན་རྫོབ་དོན་དམ་གྱི་རྣམ་གཞག་ཐམས་ཅད་རང་ཅག་གི་ཁ་ན་བཤད་བདེ་བ། སེམས་ལ་ཤར་ཐུབ་པ་ཞིག་མ་བྱུང་གི་བར་དུ་ཨུ་ཚུགས་མཐར་སྐྱེལ་བྱེད་ཅིང་། ལྷག་པར་ཁ་ནས་བཤད་བདེ་བ་ཞིག་གཙོར་བྱས་ཏེ་རྣམ་ཤེས་དེ་འདྲ་ཞིག་བྱུང་ཚེ་ལུང་དང་ རིགས་པས་རྙེད་པའི་དོན་མཐར་ཐུག་ཞིག་རྙེད་པར་རློམས་མོད། དོན་ལ་ཤ་ལ་དགའ་བས་ཤ་རྙེད་པ་དང་། ཆང་ལ་དགའ་བས་ཆང་རྙེད་པ་ལྟར་རང་གི་རྣམ་རྟོག་དང་རྗེས་སུ་མཐུན་པའི་ཡུལ་རྙེད་པ་ ཙམ་ཡིན་གྱི། རྒྱལ་བ་སྲས་བཅས་ཀྱི་སྤྱོད་ཡུལ་ཟབ་མོ་དེ་རྙེད་པ་ག་ལ་ཡིན།
མདོར་ ན་དྲང་དོན་ངེས་དོན་གྱི་རྣམ་གཞག་ཁས་མི་ལེན་ན་གཞན་ངོར་ཁས་ལེན་པ་དང་རང་ ངོར་ཁས་ལེན་པའི་རྣམ་གཞག་ཀྱང་ཁྱད་ཕྱེ་མི་ནུས་ལ། དབུ་མའི་བསྟན་བཅོས་འདི་ཙམ་ཞིག་དབུ་མའི་རང་ལུགས་མིན་ན་སུའི་ལུགས་ཡིན་ཞེས་ དགག་པ་མཛད་པ་ནི། དགོངས་འགྲེལ། ལང་གཤེགས་སོགས་མདོ་མང་པོ་འདི་ཙམ་ཞིག་ཏུ་ཕྱི་དོན་མེད་པའི་ཀུན་གཞི་དང་། གཟུང་འཛིན་གཉིས་སྟོང་གི་དེ་ཉིད་མཐར་ཐུག་རིགས་པ་བརྒྱ་ཕྲག་གི་སྒོ་ནས་ཡང་ནས་ ཡང་དུ་གསུངས་པ་འདི་ཉིད། གསུངས་པ་པོ་བཅོམ་ལྡན་འདས་ཀྱི་རང་ལུགས་མིན་ན་གཞན་སུ་ཞིག་གི་ལུགས་ཡིན་ཞེས་ སྨྲ་བ་དང་འདྲ།
དགག་ བྱ་ལ་བདེན་གྲུབ་གྱི་ཁྱད་པར་མ་སྦྱར་བར་བཀག་ན་ཆད་ལྟར་འསགྱུར་ཚེ་བདེན་ གྲུབ་ལ་ཡང་རང་བཞིན་གྱི་ཁྱད་པར་མ་སྦྱར་བར་བཀག་ན་ཆད་ལྟར་འགྱུར་ངེས་ལ། ཐོག་མ་མེད་པ་ནས་ད་ལྟའི་བར་ད་དུང་ཡང་བདེན་གྲུབ་གྱི་ཁྱད་པར་སྦྱར་མ་ཐུབ་པར། བདེན་གྲུབ་གྱི་ཁྱད་པར་ཞིག་གསར་དུ་སྦྱར་ནས་དེ་འགོག་པ་འདིར། འབེན་ངོས་ཟིན་ནས་མདའ་འཕང་བ་མ་ཡིན་གྱི། འབེན་གཞན་ཞིག་གསར་དུ་བཙུགས་ནས་མདའ་འཕང་པ་ཡིན་ནོ། །ཐོག་མ་ནས་ད་ལྟའི་བར་བུམ་པ་ལ་བདེན་གྲུབ་གྱི་ཁྱད་པར་སྦྱར་མ་ཤེས་ན་ད་ནི་བསླབ་ ཀྱང་སུ་ཞིག་གིས་སྦྱོར་བར་ནུས།
ནམ་ ཞིག་སྔོན་གྱི་སྔགས་པ་རྒན་པོ་རྣམས་ཀྱི་ཆོས་སྐད་ཆོས་ཟད་བློ་འདས་ཞེས་བརྗོད་ པའི་ས་དེར་སླེབས་ཚེ་ས་རྡོ་རྟེན་འབྲེལ་མཆོག་གསུམ་སོགས་བཟང་ངན་བར་མའི་ཀུན་ རྫོབ་འདི་དག་རྩ་བ་ནས་ཡལ་ཏེ་འདི་དག་གི་ཚབ་ཏུ། སྐུ་ཐུགས་ཟུང་འཇུག བདེན་གཉིས་ཟུང་འཇུག བཟང་ངན་ཟུང་འཇུག དགེ་སྡིག་ཟུང་འཇུག་སོགས་མང་པོ་ཞིག་ཡོང་རྒྱུ་མེད་དམ་སྙམ། དེའི་ཚེ་ཇི་སྙེད་པ་གཟིགས་པའི་རྣམ་མཁྱེན་གྱི་ཆ་ཤས་བྱེ་བ་འབུམ་ཕྲག་དེ་ཀུན་ ཀྱང་ཇི་ལྟ་བ་གཟིགས་པའི་རྣམ་མཁྱེན་གཅིག་གི་ངོ་བོར་སོང་བར་སེམས།
དོན་དམ་བདེན་པ་ཡང་ཀུན་རྫོབ་ཏུ་ཡོད་པ་ཡིན་གྱི། དོན་དམ་པར་མེད། དོན་དམ་ཡིན་ལུགས་ཀྱི་གཞི་མ་གྲུབ། དོན་དམ་པ་ཡང་དོན་དམ་པ་མ་ཡིན་པའི་ཚུལ་དུ་གཞི་གྲུབ། དོན་ནི་ཀུན་རྫོབ་ཏུ་གྲུབ། དེ་ཡང་བློ་ངོར་གྲུབ་བྱ་བ་ཡིན་ཅིང་། འཕྲལ་རྒྱུ་འཁྲུལ་རྒྱུས་མ་བསླད་པའི་བློ་སྐྱོན་མེད་འདི་ཙམ་ཞིག་གི་ངོར་གྲུབ་པ་ ཙམ་ལས་ཤེས་བྱ་འཇོག་པའི་རྣམ་གཞག་གང་ཡང་མ་གཟིགས་པས་རྒྱ་བོད་སྔ་ཕྱིའི་མཁས་པ་ ཐམས་ཅད་འདི་ཙམ་ཞིག་ཏུ་ཀུན་རྫོབ་འཇོག་པའི་གཞི་བཞེད་པ་ལ་མ་མཐུན་པ་སུ་ཡང་མེད། །
དོན་ གྱི་དབང་དུ་གཟིགས་ནས་ཟླ་བ་གྲགས་པས། ཇི་ལྟར་ཀླ་ཀློ་སྐད་གཞན་གྱིས། །བཟུང་བར་མི་ནུས་དེ་བཞིན་དུ། །འཇིག་རྟེན་པ་ཡིས་མ་གཏོགས་པར། །འཇིག་རྟེན་བཟུང་བར་ནུས་མ་ཡིན། །ཞེས་ཀླ་ཀློ་ལ་ཀླ་ཀློའི་སྐད་ཀྱིས་བརྡ་སྤྲོད་པ་མ་གཏོགས་ཐབས་གཞན་མེད་པ་དེ་ བཞིན་དུ་བཅོམ་ལྡན་འདས་འཇིག་རྟེན་ལས་ཇི་ལྟར་འདས་ཀྱང་འཇིག་རྟེན་པ་དང་ལྷན་ཅིག་ ཏུ་དམ་པའི་ཆོས་ཀྱི་བཀའ་བགྲོ་མཛད་པ་ན་འཇིག་རྟེན་བའི་རྣམ་གཞག་དེ་ག་རང་སོར་ བཞག་པར་མཛད་ནས་གསུངས་པ་མ་གཏོཊ་ཐབས་གཞན་མེད་དོ། །
ཐལ་ རང་གི་ལྟ་བའི་ཁྱད་པར་གྱི་རྩ་བ་ཡང་རང་རྒྱུད་ལ་རང་ལུགས་སུ་ཁས་ལེན་ཡོད། དོན་དམ་པར་ཡོད། བདེན་མེད་ཀྱང་ཡོད་པར་འདོད་པས་བདེན་གཉིས་ཟུང་འཇུག་གི་ཁས་ལེན་དུ་གྱུར་པ་ཡིན་ ལ། ཐལ་འགྱུར་བ་ལ་ནི་ཇོ་ཙམ་བདེན་མེད་དུ་མཐོང་བ་དེ་ཙམ་དུ་ཀུན་རྫོབ་ཀྱི་ཕྱོགས་ རྣམས་སྒྱུ་མ་བཞིན་དུ་གྱུར་པས་བྱང་ཆུབ་སེམས་དཔའི་ས་བཅུའི་རྣམ་གཞག་དང་། ངེས་པ་ལྔ་ལྡན་གྱི་ལོངས་སྤྱོད་རྫོགས་སྐུ་སོགས་ཚད་མས་དཔྱད་ན་ཤིན་ཏུ་མ་གྲུབ་པ་ འདི་དག་ཀྱང་ཁས་ལེན་པའི་སྐབས་ཡོད་པ་ཡིན་ནོ། །
རྗེ་ ཡི་བཞིན་པ་མཐར་ཐུག་ནི། རང་ལུགས་སུ་ཁས་ལེན་བྱ་བའི་ཐ་སྙད་ལ་སྣང་ཆུང་དུ་མཛད་ནས། རང་རྒྱུད་དུ་ཁས་ལེན་བྱ་བ་དང་། རང་དབང་དུ་ཁས་ལེན་བྱ་བ་གཉིས་དོན་གཅིག་པར་མཛད་ཅིང་། དེའི་དོན་མཐར་ཐུག་རང་དང་གཞན་བྱ་བ་དེ་གང་ཟག་ལ་མི་བྱེད་པར། དེའི་བཞེད་པ་ནི་དངོས་པོ་རང་གི་གནས་ཚུལ་ཞིག་ལ་བྱེད་པར་འདུག་པས། དངོས་པོ་རང་གི་སྡོད་ལུགས་ཀྱི་གྲུབ་པར་ཁས་ལེན་པ་དེ་རང་རྒྱུད་དང་། སྡོད་ལུགས་ཀྱིས་མ་གྲུབ་པར་ཁས་ལེན་པ་དེ་ཐལ་འགྱུར་དུ་བྱེད་པར་འདུག
ཁས་ ལེན་མེད་པ་དེ་ཉིད་ཁས་ལེན་ཡིན་ནོ་བྱ་བ་དང་། གོང་དུ་སྨྲས་པ་ལྟར་ཀ་ར་ལ་རྒྱུས་མེད་པའི་བྱང་འབྲོག་གི་ཡུལ་དུ་ལོ་དང་འོ་མ་ མིན་པའི་ཀ་ར་བྱ་བའི་མངར་བ་དེ་ཉིད་འོ་མ་ཡིན་ངེས་སོ་ཞེས་ཨུ་ཚུགས་བྱེད་པ་དང་ འདྲ་སྟེ། མེ་ལོང་གི་ཆེ་ཆུང་ལ་དཔགས་པའི་གཟུགས་བརྙན་གྱི་རྒྱ་ཁྱོན་ཡང་དེ་ཙམ་ལས་མེད་པ་ལ་ དེའི་ནང་དུ་མ་ཚུད་པ་ཐམས་ཅད་རིགས་པའི་དགག་བྱ་ཤ་སྟག་ཏུ་འདོད་པ་ནི་ཟབ་མོའི་ ཆོས་ཐམས་ཅད་ལ་གོ་བ་རྣལ་མ་སྐྱེ་བའི་གེགས་སུ་ཤེས་པར་བྱའོ། །
མ་ རྙེད་པ་དང་མེད་པར་རྙེད་པ་གཉིས་ཀྱི་ཁྱད་པར་ཤིན་ཏུ་ཕྱེ་བའི་སྐད་བྱེད་པ་ལ་ ནི། མིག་ཤེས་ཀྱིས་སྒྲ་ནམ་ཡང་ཚོར་བ་མ་ཡིན་པས་དེས་སྒྲ་རྙེད་མ་རྙེད་ཀྱི་ཐ་སྙད་ཀྱང་ ནམ་ཡང་བྱར་མེད་ལ། དེ་བཞིན་རྣ་ཤེས་སོགས་ལ་ཡང་མཚུངས་ཤིང་། མིག་ཤེས་ཀྱིས་སྒྲ་མ་ཐོས་ཙམ་གྱིས་སྒྲ་མ་རྙེད་པའི་དོན་ཡིན་ན། ས་དང་རྡོ་སོགས་ཀྱིས་ཀྱང་གཟུགས་སྒྲ་ལ་སོགས་པ་དང་བདེན་གྲུབ་སོགས་ཅི་ཡང་མ་ རྙེད་པས་དེ་དག་བྱང་ཆུབ་མཆོག་གི་མཐར་ཐུག་ལ་སླེབས་ཟིན་པར་འགྱུར་རོ། །
དེས་ ན་དངོས་པོར་སྨྲ་བ་རྣམས་ཀྱིས་ཀྱང་རིགས་པའི་དཔྱད་པ་བཅུག་ནས་ཕྱི་རོལ་པའི་ དོན་ལ་སོགས་པའི་ཀུན་རྫོབ་པ་རྣམས་བཀག་པ་ན། རིགས་པ་དེས་མི་རྙེད་པ་ཡིན་གྱི་ཁེགས་པ་ནི་མ་ཡིན་ནོ་ཞེས་ཕྱི་དོན་སོགས་གྲུབ་ མཐའ་དེ་དང་དེའི་ལུགས་ཀྱི་རིགས་ཤེས་ཀྱི་ངོར་མ་རྙེད་པ་མེད་པའི་དོན་དུ་མ་སོང་ ཞིང་། བདེན་གྲུབ་དང་རང་མཚན་གྱི་གྲུབ་པ་སོགས་ཐལ་འགྱུར་བའི་ལུགས་ཀྱི་རིགས་ཤེས་དེའི་ ངོར་མ་རྙེད་པས་ཡོད་པར་ཁེགས་པར་གསུངས་པ་ཤིན་ཏུ་ངོ་མཚར།